Pandogari

**Pandogari** wani garine ko kuma ƙauye ne dake a ƙaramar hukumar Rafi, Kagara a jihar Neja, Najeriya. Kagara itace shelkwatar karamar hukumar Rafi. Tsakanin pandogari da babban birnin jihar Neja wato Minna kusan 156.7km ne garin Pandogari yana akan hanyar Birnin Gwari, wadda ta zarce har Kaduna haka kuma garin Pandogari yana akan hanyar Lagos.
Pandogari tana ƙarƙashin masarautar Hakimin **kwangwama** wadda take a cikin garin har iyau ita Kuma masarautar pandogari tana ƙarƙashin masarautar Kagara Alhaji Idris Aliyu shine Hakimin Pandogari, shine sarki na 3 da suka mulki garin Pandogari kuma shine na 2 kasancewar ya sauka ya kuma sake zamowa hakimin Pandogari. Pandogari tanada yaruka 3 waɗanda kusan sune daga kaje zaka ci karo dasu; akwai Hausawa, sai Fulani da kuma Ɓurawa duk da cewa wasu na ganin asalin garin Pandogari ɓurawa ne suka kafa shi sai dai kuma yanzu zallar su suna a kauyukan Pandogari ne suma Fulani suna a kauyukan garin a cikin kwaryar garin hausawa ne zalla sai dan sauran kabilun da ba'a rasa ba irin Yarbawa, Igbo, Kamukawa, Pongu da dai sauransu. A shekarar 2016 an samu wani rikicin Addini wanda ya haddasa rasa rayukan mutane kusan 4 ciki hada wani matashi dan Makaranta a cikin garin Pandogari, Kusan ana cewa wannan matashin shine wanda ya sabbaba rikicin tunda shine ya yada kalaman batanci ga Manzon Tsira da Rahama (S A W) a kafar sada zumunta ta Facebook, shi kuma matashin Kirista ne shiyasa rikicin yake tsakanin Musulmai da kiristoci rikicin yasa anyi kone-konen shaguna da wuraren bauta. A karshe gwamnatin jihar Neja a karkashin Abubakar Sani Bello ta aiko da jami'an tsaro aka kwantar da tarzoma.

## Sanannun Mutane a Pandogari
* **Imam Habib Lawal** (Babban Limamin Yan Izala, Pandogari)
* **Alhaji Idris Aliyu** (Hakimin Kwangoma)
* **Alhaji Ado Tela** (Dan Kasuwa)
* **Alhaji Aminu Wayo** (Dan Kasuwa)
* **Alhaji Salisu mai wake** (Dan Kasuwa)
* **Muhammad Bagobiri** (Malamin Yan Darikar Tijaniyyah)
* Marigayi **Alhaji Aliyu Ahmad Bafillace** Ringa (Malamin Addinin Musulunci kuma jagoran Fulani) 
* Marigayi **Alhaji Abubakar Jibo Garba** (Madakin Kagara)
* Marigayi **Alhaji Sama'ila** Hayin Sarki (Manomi)
* **Alhaji Zubairu Isma'il** (Dan Majalisar dake wakiltar karamar hukumar Rafi a Majalisar Dokokin Jihar Neja)
* **Mamman Dogo** (Dan siyasa kuma kansilan pandogari)

## Ƙauyuka/garuruwan dake kusa da Pandogari
*Gidan awane
*Gidan buhari
*Gidan damao
*Gidan kurao
*Gidan madawakin tugulbi
*Gidan maigari boka
*Gidan maikarfi
*Gidan maizaji
*Gidan sarkin uguru
*Gidan sarkin Uran chiki
*Gidan shabagu
*Gidan tanko
*Gidan tetige
*Gidan ushiba
*Gidan wusheynu

## Sanannun Wurare a Pandogari
* *Government Day Secondary School* Pandogari
* Mamman Kwantagora *Technical College* Pandogari 
* *Central Primary School* Pandogari
* Kyareke *Primary Health Care* Pandogari

## Tafiyar/Nisa tsakanin Pandogari da wasu birane a [[Najeriya]]
* Pandogari - Minna   156.7km
* Pandogari - Lagos	  551km
* Pandogari - Abia	  565km
* Pandogari - Ogun	  470km
* Pandogari - Kano	  290km
* Pandogari - Ibadan	  435km
* Pandogari - Kaduna	  113km
* Pandogari - Port Harcourt	  627km
* Pandogari - Benin	  460km
* Pandogari - Maiduguri	  753km
* Pandogari - Zaria	  159km
* Pandogari - Aba	  597km
* Pandogari - Jos	  277 km
* Pandogari - Ilorin	  294km
* Pandogari - Oyo	  393km
* Pandogari - Enugu	  457km
* Pandogari - Abeokuta	  494km
* Pandogari - Sokoto	  322km
* Pandogari - Onitsha	  473km
* Pandogari - Warri	  548km
* Pandogari - Oshogbo	  356km
* Pandogari - Okene	  318km
* Pandogari - Calabar  641km
* Pandogari - Katsina	  316km

## Manazarta